《李寅之招饮同登九江城 其三》
元代·方回

顾此昧陋质，昏冥蹈危机。一麾缪析土，三命空登畿。

屡激马援谤，终成冯衍归。长骛厄道左，力耕逢岁饥。

置之勿复道，觞来暂同挥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。